OpenLLM-France/wikimedia huggingface dataset:
# Jasokundearen eliza (Getze Galar)

Andre Mariaren Jasokundearen eliza Getze Galar (Nafarroa Garaia) herriko eliza da, Galar zendea eta udalerrian.

## Ezaugarriak

Eliza gotikoa izan zen jatorriz, baina garai ezberdinetan birmoldaketak izan dituen eraikuntza da. Lau ataletan banatutako nabea du, eta burualde poligonala. Nabearen lehen atalean eta kapera nagusian, ganga zaharra dago, izartua, 16. mendekoa.
Epistolaren aldetik sartzen da elizara, eta atea 16. mendekoa da, arku beheratukoa, zutabe korintoarrak dituela alboetan. Estalpe batek babesten du sarrera hori, eta ondoan lorategi bat dago, non ponte-harri zahar bat gordetzen den, apaindura erromanikoekin.
Barrualdean erretaula nagusia nabarmentzen da, erromanista estilokoa (XVII. mendearen lehen erdia), Domingo Bidarte iruñearraren lana.

## Erreferentziak

* ↑ Gran Enciclopedia de Navarra | SALINAS DE PAMPLONA. (Noiz kontsultatua: 2024-06-06).

## Kanpo estekak

* Datuak: Q126368460
* Multimedia: Jasokundearen eliza (Getze) / Q126368460
# Jasokundearen eliza (Hernialde)

Andre Mariaren Jasokundearen eliza Hernialde herriko eliza da, Gipuzkoan.
Nabe bakarreko eraikuntza da, XVI. mendekoa eta abside poligonalekoa. Arkupe batek babesturiko ate barroko batean zehar egiten da sarrera. Kanpandorre karratua du. Barrualdean, erretaula nagusia nabarmentzen da.
19. mendean eliza honetako bikarioa izan zen Santa Kruz Apaiza gerrilari karlista, atxilotzeko zorian egon zelarik Hernialdetik ihes egin zuen arte. Elizak albo batean duen plazak apaiz haren izena du 21. mendean.

## Erreferentziak

* ↑ «Leku interesgarriak eta baserriak» Hernialde (Noiz kontsultatua: 2024-06-01).

## Kanpo estekak

* Datuak: Q126209184
* Multimedia: Jasokundearen eliza (Hernialde) / Q126209184
# Jasokundeko Andre Mariaren eliza (Amaiur)

Jasokundeko Andre Mariaren eliza Nafarroako Baztan udalerriko Amaiur udalerrian dagoen eliza bat da.

## Kokalekua

Herriaren hegoaldeko sarreran eta herrigunetik kanpo baina alboan dago, Amaiurko errota eta Amaiurko gurutzearen artean eta Amaiurko arkutik hurbil.

## Historia

Erdi Aroko jatorria du.

## Eraikina

XVI-XVIII mendeen artean hainbat aldiz berreraikia izan zen. Barnean “Cavaille-Coll” markako organu erromantiko eder bat dago.

## Erreferentziak

* ↑ "Herriaren sarreran arkua dago, herriaren ataria; herrigunearen muga adierazten du. Arkua baino lehen XVII. mende-bukaerako gurutzarria dago.! Amaiur, Baztango Udal webgunea

## Kanpo estekak

* Datuak: Q25479646
# Jaso (argipena)

Jaso izenak hainbat artikulutara eraman gaitzake:
* Jaso enpresa, Goierriko garabi ekoizle bat.
* Jaso (aulkiak), 20. mendeko ileapaindegiko aulki modelo bat, Eibarren egina.
* Jaso deitura (gaztelaniaz idatzia), Jatsu deitura euskaldunaren aldaera bat da, Frantzisko Xabierkoaren familiaren deitura.
# Itsas uraren hargune

Itsas uraren hargunea (valentzieraz: «grau») itsasertzeko ontziraleku bat da, bai eta ibai-portu bateko bokalea edo pasabide estu bat ere, albufera edo ibai bat itsasoarekin lotzen duena.
Itsas arloan, itsas uraren hargune bat itsasoko uren eta ur kontinentalen arteko komunikazio-gunea da. Itsas uraren harguneak itsasertzaren behealdean irekitzen dira, ur-goraldi batean edo ekaitz batean. Itsas uraren hargunetako urak (erdi gozoak, erdi gaziak) arrantzaleku oparoak izaten dira.
Askotan, itsas uraren hargunetan itsas auzoak eraikitzen dituzte, herri baten edo hiri baten portu-bikoizketaren ondorioz. Auzo horiek 10 km baino gutxiagoko distantziara egon ohi dira.

## Erreferentziak

* ↑ Euskalterm: [Nautika Hiztegia] [2021]
* ↑ Ancochea Soto, Eumenio; Anguita Virella, Francisco; Moreno Serrano, Fernando. Geología Procesos externos. Edelvives, 156 or..

## Kanpo estekak

* Datuak: Q1172599
* Multimedia: Inlets / Q1172599
# Itsas txirta

Itsas txirta (Anthus petrosus) motacillidae familiako hegazti paseriformea da, mendebaldeko Europako kostalde harritsuetan bizi dena.

## Taxonomia

Itsas txirtak lau azpiespezie ditu:
* Anthus petrosus petrosus
* Anthus petrosus kleinschmidti
* Anthus petrosus meinertzhageni
* Anthus petrosus littoralis

## Erreferentziak

* ↑ BirdLife International (2008). Anthus petrosus. IUCN 2008. IUCN Red List of Threatened Species
* Datuak: Q642685
* Multimedia: Anthus petrosus / Q642685
* Espezieak: Anthus petrosus
# Itsas urdin

Itsas urdina urdinaren ñabardura den kolorea talde bat da, haien arteko ilunena. Horregatik, sarri beltzarekin nahasten da, batez ere jantzietan.
Izena Erresuma Batuko Itsas Armadatik datorkio, marinelek kolore horretako uniformea erabiltzen baitute 1748tik.

## Erabilerak

* Itsas urdina, Txileko intsignia, Txileko bandera eta Txileko armarriaren urdin ñabarduraren definizioa da, bere legediaren arabera Turquí izenarekin.
* Itsas urdina unibertsitate espainiarretako zientzia fakultateetako kolore akademikoa da.

## Kanpo estekak

* Datuak: Q11151270
# Itsas ulu zolia

"Itsas ulu zolia" Benito Lertxundik (BL) argitaratutako diskoa da.

## Abestiak

* Kantuz (Joxe Mendiague - BL, Olatz Zugasti)
* Bakea (BL - Jon Maia)
* Ilargia (BL - Jon Maia)
* Hitzak (BL)
* Haizeak jotzen zuen (BL - Jon Maia)
* Ni gatibu hartzeko (Herrikoia - Olatz Zugasti - BL)
* Itzala (Herrikoia - Andoni Egaña - BL)
* Partiada trixtea Ternuarat (Herrikoia - BL)
* Marinel galduaren balada (BL - Iñaki Azkune)
* Mirotzak (BL)

## Kanpo estekak

* (Gaztelaniaz)(Frantsesez)Diskoaren aipamena
* Datuak: Q12259871
# Ignacio Bereziartua

Ignacio Bereziartua Zendoia, izengoitiz Takolo I.a (Azpeitia, Gipuzkoa, 1869ko otsailaren 1a - ?) euskal kirolaria izan zen. Hainbat motatako pilota-jokoan jardun zuen, xistera jokoan nabarmendu bazen ere.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12259452
# Ignacio Coyne

Ignacio Coyne Lapetra (Iruñea, 1872 – Zaragoza, 1912ko apirilaren 22a) nafar argazkilari eta zinemagilea izan zen. Anselmo María Coyné (1830-1896) argazkilariaren semea, bere ibilbide profesionala Zaragozan egin zuen.

## Filmografia

* Gigantes y cabezudos por la calle de Alfonso
* Inauguración de la Exposición Hispano-Francesa
* Llegada de los Reyes a Zaragoza
* Desde el Coso a la calle Cerdán
* Torrero y la Ribera
* Plaza de la Magdalena
* Coso y paseo de Santa Engracia
* Campaña del Rif
* Guerra de Melilla
* Toma del Gurugú
* La Caseta Z
* Vida en el Campamento
* Datuak: Q3148199
* Multimedia: Ignacio Coyne Lapetra / Q3148199
# Ignacio Baleztena Azkarate

    Artikulu hau idazle eta politikari nafarrari buruzkoa da; beste esanahietarako, ikus «Azkarate».
Ignacio Baleztena Azkarate (Iruñea, 1887ko apirilaren 2a - Iruñea, 1972ko irailaren 2a) nafar abokatu, idazle eta politikari karlista izan zen. Iruñeko Baleztena etxean bizi izan zen.

## Biografia

Deustuko eta Salamancako Unibertsitateetan zuzenbidea ikasi zuen. Gazte-gaztetik politikari ekin zion, eta 1918an Iruñeko zinegotzi hautatu zuten. 1922an estreinaturiko Amaiurko oroitarriaren harira, haren aldeko jarrera hartu zuen. Espainiako Bigarren Errepublikan, Lizarrako estatutuaren alde egin zuen. Espainiako Gerra Zibilean, errekete boluntarioa izan zen, eta Emilio Molari lagundu zion.
Guda ondoren Nafarroako Museoko zuzendaria eta Eusko Ikaskuntzako kidea izan zen. El Pensamiento Navarro eta Diario de Navarra egunkarientzako ere lan egin zuen, Premin de Iruña eta Tiburcio de Orkabio ezizenak erabiliz. Joshe Miguel eta Radica astekari karlistak zuzendu zituen. Sanferminak ere bultzatu zituen: Uno de enero, dos de febrero... abestiaren egilea izateaz gain, Riau-riaua sustatu eta Muthiko Alaiak peña sortu zuen.

## Idazlanak

* De cómo Kilikizarra murió y estiró la garra
* Cirilo por San Fermín pasó aventuras sin fin
* Abundio te la cedo
* El submarino de Dositeo
* Bromas de Cupido

## Erreferentziak

* ↑ Lur entziklopedietatik hartua.

## Bibliografia

* El Carlismo Navarro Durante el Primer Franquismo, ISBN 84-87863-71-X

## Ikus, gainera

* Nabarrismo
* Raimundo García García
* Joaquín Beuntza
* Oriamendiko Martxa

## Kanpo-estekak

* (Gaztelaniaz) Auñamendi entziklopediako artikulua
* Datuak: Q9007772
# Ignacio Belaustegi

Ignacio Belaustegi Iturbe (Urretxu, 1873ko uztailaren 30a - Gasteiz, 1952) Gipuzkoako idazlea izan zen. Euskal-Erria aldizkariko lankide izan zen. Bereak dira Zumaya´ko erri eta bere seme gogoangarrien kondaira (Euskal Esnalea, 1900), Noticia histórica de la villa de Zumarraga eta Al bardo éuskaro Iparraguirre lanak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12259453
# Ignacio Azkarate

    Artikulu hau futbolariari buruzkoa da; beste esanahietarako, ikus «Azkarate».
Ignacio Azkarate Artazkoz (Bilbo, 1929ko uztailaren 15a) bizkaitar futbolaria ohia da, aurrelari moduan aritu zena.

## Biografia

Futbol munduan Santiago Apostol salestar ikastetxean hasi zen. Deustuko Unibertsitatean ikasketak hasi zituenean, Zuzenbidean lizentzia lortzeko, unibertsitateko taldearekin jolastera pasa zen. Bere hurrengo helmuga Larramendi izan zen, Indautxu KE taldera pasa aurretik.
1952-53 denboraldian hamalau gol sartu zituen Barakaldo CFrekin, Athleticek utzita bezala. Kanpaina amaitzean, Athletic Cluben sartu zen. 1954ko martxoaren 21ean debuta egin zuen Atletico Madrilen aurka San Mamesen. Hiru denboraldi gehiago egin zituen talde bizkaitarrean erretiratu aurretik, eta sei gol lortu zituen hogeita bederatzi partidatan.

## Ibilbidea

| Kluba | Urtea(k) |
| La Salle | 1943 – 1944 |
| Deustu KE | 1944 – 1949 |
| Larramendi KK | 1949 |
| Indautxu KE | 1950 – 1952 |
| Barakaldo CF | 1952 – 1953 |
| Athletic Club | 1953 – 1957 |

## Tituluak

| Titulua | Kluba | Urtea |
| Kopa | Athletic Club | 1954/55 |
| Liga | Athletic Club | 1955/56 |
| Kopa | Athletic Club | 1955/56 |

## Erreferentziak

* 1 2 (Gaztelaniaz) «Ignacio Azcárate, otra perla para el Athletic» Marca 2018/02/24.
* ↑ Athletic Club
* Datuak: Q3792244
# Ignacio Bauer

Ignacio Bauer (1828 – 1895) Espainian aritu zen banku agente bat izan zen, Hungarian jaioa eta judu jatorrikoa. Isabel II eta Alfontso XII.aren erregealdiko Espainiako transakzio ekonomiko handietan, oso aktiboa eta erabakigarria izan zen Rothschild familiaren agente lanetan, bereziki Almadengo merkurio harrobiari eta burdinbide sarerari buruz.

## Bizitza

Hungarian jaio zen 1828an, baina Triestreko Morpurgo familiarekin hazi zen; Moritz Goldschmidten iloba zen. Ignacio Bauer gaztetik hasi zen Rothschild familiaren enplegatu lanean eta, 1848ko ekainean, Madrilgo egoitzara aukeratu zuten, langile bereziki trebea zela eta. Heldu eta berehala, etxeko ardura nagusi guztiak hartu zituen bere gain. Ida Morpurgoekin ezkondu zen, Triestreko Rothschild Etxeko agentearen alabarekin, dirudienez James Mayer de Rothschildek hala prestatuta. Bauerrek, geroago, eraikin bat erosi zuen Madrilen familiaren egoitza izateko; Palacio Bauer deitzen zaio egun.

## Madrilgo egoitzako agentea

1851ean, Erromako Rothschild Etxearen arduradun nagusia izan zen, baina 1853-1854an Madrilen zen berriz eta, 1855ean, Daniel Weisweiller itzuli zenean, bien arteko elkartea formalizatu zuten: Weisweiller & Bauer Cía. 1856ko urtarrilean, Crédito Mobiliariori itzala egingo zion inbertsioen sozietate bat sortzeko agindua jaso zuen James Rothschildengandik, eta Weissweiller eta biok Madrilgo finantza-gizon ugari aurkitu zituzten bi asteko epean Sociedad Española Mercantil e Industrial (SEMI) sortzeko; bertako batzordekide ere izan zen aurrerantzean.
1856ko uztailean, Bauer-ek James Rothschildi adierazi zion O'Donnelen estatu kolpeak oparotasun ekonomikoa ekarriko zuela eta, hurrengo urteetan, Bauer eta bere elkartea buru-belarri murgildu ziren burdinbidearen negozioan, gutxienez 1860 arte. Burdinbideen negozioan MZA sortu eta sustatu zuen, eta gobernuarekin negoziatu, hura Espainian beste konpainien aurretik bultzatzeko; hain zuzen, 30 urtez, bertako kontseilari ordezkaria izan zen.

## Erreferentziak

* ↑ López-Morell, Miguel A. (2015), 144. or.
* ↑ López-Morell, Miguel A. (2015), 143-145, 153. or.
* ↑ López-Morell, Miguel A. (2015), 161-162. or.

## Bibliografia

* López-Morell, Miguel A.. (2015). Rothschild. Una historia de poder e influencia en España. Madrid: Marcial Pons, Ediciones de Historia, S.A. ISBN 978-84-15963--59-2..

## Ikus, gainera

* José Salamanca
* Estanislao Urkixo Landaluze
* Crédito Mobiliario
* Datuak: Q1657234
* Multimedia: Ignacio Bauer / Q1657234
# Ignacio Comonfort

Ignacio Comonfort (Puebla, 1812ko martxoaren 12a - Guanajuato, 1863ko azaroaren 13a) Mexikoko jeneral eta politikaria izan zen. Santa Annaren diktaduraren aurka jarri ondoren, Errepublikako behin-behineko lehendakari hautatu zuten 1855ean. Apaizei, militarrei eta kontserbadoreei egin behar izan zien aurre. 1857an, estatu-kolpea eman zuen, baina Juarezek menderatu zuen 1858an. Estatu Batuetara ihes egin zuen. Mexikora itzuli zenean, Maximiliano enperadorearen aldekoek hil zuten Guanajuaton.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q449399
* Multimedia: Ignacio Comonfort / Q449399
# Jasokundeko Andre Mariaren eliza (Bastida-Arberoa)

Jasokundeko Andre Mariaren eliza Nafarroa Behereko Bastida udalerrian dagoen parrokia-eliza da.
1315ean Arnalt Puyana iruindar apezpikuak sagaratua, egungo eraikina 1776 eta 1779 artean eraiki zuten. Eskualdeko hainbat elizak bezala, zurezko galeria bikainak ditu.
Frantziako Gobernuak 1996an Monumentu Historiko izendatu zuen..
* Ganga eta koroa.
* Galeriak.
* Koroa
* Hilerria
* Agoteen atea
* Alboko ikuspegia

## Ikus gainera

* Nafarroa Behereko monumentu historikoak

## Erreferentziak

* ↑ Mérimée, Frantziako Kultura Ministerioa. Eglise Notre-Dame de l'Assomption. .

## Kanpo estekak

* Datuak: Q22920660
* Multimedia: Église Notre-Dame-de-l'Assomption de La Bastide-Clairence / Q22920660
# Jasokundeko Andre Mariaren eliza (Etxague)

Jasokundeko Andre Mariaren eliza Nafarroa Garaiko Orbaibar ibarreko Oloritz udalerriko Etxague kontzejuan kokatutako XVIII. mendeko kristiau eliza bat da. Barroko estiloa ditu.

## Eraikina

1761 eta 1771 artean eraiki zuen Diego Juan Doneztebek, Iruñeko Simon Larrondo obra-maisuaren trazei jarraituz. Gurutze latindarreko oinplanoa du, eta kanoi erdiko estalkia, ilargixkak dituena. Elizaren buruan erretaula nagusi barrokoa dago. Erretaula hori 1682an egin zuen Andrés Lópezek, Erriberrin bizi zen arkitekto maisuak. Eraberritua izan den arren, gorputza estria dardarakorrezko zutabeek artikulatzen dute. Erretaularen jatorrizko eskulturaren zati bat parrokiako geletan sakabanatuta dago.

## Erreferentziak

* Nafarroako Entziklopedia Handia | ETXAGUE. (Noiz kontsultatua: 2022-02-01).

## Ikus gainera

* Etxague
* Oloritz
* Orbaibar
* Erdialdea

## Kanpo estekak

* Datuak: Q112677715
# Jasokundeko Andre Mariaren eliza (Kaseda)

Jasokundeko Andre Mariaren eliza Kaseda udalerrian XVI. mendeko kristiau eliza bat da, gotiko estiloan.

## Eraikina

XVI. mendeko eraikin gotiko berantiarra, harriz egina, zaharragoa den beste baten lekuan; gurutze latindarreko oinplanoa du, bi ataleko habeartea, gurutzadura, transeptua eta burualde poligonala, gurutze-ganga izartuz estalia giltzarriekin. Eraikitzeko baimena 1532an eman zen; obrak hurrengo urtean hasi ziren, Migel Iriarte maisuarekin. Lanak berrogei urtez luzatu ziren, hainbat maisuren esku-hartzearekin.
Barrura sartzeko bi sarrera daude: bata oinean portada gotiko-pizkundarrekin, eta bestea epistolaren aldean, garaipen-arku formako errenazimenduko portadarekin, erliebean dauden irudiekin, bai tinpanoan –bertan Ama Birjina Haurrarekin irudikatzen da, Done Ibane Ebanjelariak eta Done Jakue nagusiak lagunduta–, gehi aingeru musikarien buru bikote bat, eta beste bat aingeru musikariekin.
Barrualdean, erretaula nagusia nabarmentzen da. Joanes Antxieta eskultoreak egin zuen lan erromanista, 1576 eta 1581 urteen artean intxaurrondo-zurez, eta 4200 dukatetan tasatu zen. Gaur egungo polikromia ez da jatorrizkoa, Iruñeko margolari eta urreztatzaile Joanes Martini Anderese egin zuena baizik, Kasedako herritarrek eskatuta, 1770ean. Bankua, hiru solairuko bost kale eta atikoa ditu, eta arkitektura-trazak Tafallako Andre Mariaren erretaula gogorarazten du, maisu berak egina. Birjina Haurrarekin, Jasokundearekin eta Koroatzearekin aurkezten du, eszena ebanjeliko eta santu ezberdinez inguratuta.
Garai eta estilo berekoak dira (ca. 1579) habeartearen alde banatan dauden bi pulpituak, presbiterioaren ondoan, Petri eta Paulo apostoluen, ebanjelisten eta Eliza Latinoaren gurasoen erliebeekin apainduta. Geroago, 1600. urtean, Done Mikel Goiaingeruaren erretaulak egin ziren, aingeru errebeldeak garaituz, eta Alexandriako Santa Katalinaren erretaulak, arkitektura-traza berekoak, gero presbiterioaren alboetan duten tokira proiektatuak. Mihise titularrak beste adingabe batzuekin osatzen dira dagozkien atikoetan, Ecce Homorekin eta Santa Katalinaren Ehorzketarekin, hurrenez hurren. Ebanjelioaren eta epistolaren alboetan dauden XVIII. mendekoArrosarioko Ama Birjinari eta Kalbarioari eskainitako erretaulez gain, bere interesagatik nabarmentzen da gurutziltzatu gotikoa (XIV. mendea), zurez zizelkatua, zuhaitz-gurutze baten gainean, inguruan dagoen ermita desagertu batetik datorrena. Oinaldeko atala hartzen duen arku beheratuaren gaineko goi-korua, kanpandorrea bezala, XVI. mendekoa da.
Organoa Manuel San Juan loroñoarrak eraiki zuen 1786an, eta interes historikoa du, nahiz eta 1862an Hermenegildo Gómez burgostarrak erreforma jasan. Kutxa ederra da, errokoko estilokoa.

## Erreferentziak

* Nafarroako Entziklopedia Handia | KASEDA. (Noiz kontsultatua: 2021-12-16).

## Ikus, gainera

* Kaseda

## Kanpo estekak

* Datuak: Q111558154
# Jasokundeko Andre Mariaren eliza (Legarda)

Jasokundeko Andre Mariaren eliza Izarbeibarrako Legarda udalerrian kokatutako XIV. mendeko kristau eliza bat da. Gotiko estiloa ditu.
Habearte bakarreko eraikin gotikoa da, burualde zuzena du burualdean, eta XVI. mendeko kapera gotiko berantiar bat erantsi zioten, epistolaren aldean gurutze-gangaz estalia, eta XVI. mendearen amaierako bi ataleko nabe bat, ebanjelioaren aldean ertz-gangaz estalia. Habearte nagusia fajoien gaineko kanoi zorrotzeko gangaz estalita dago, eta oinaldeko lehen atala, goi-koruaren zati batekin okupatua, gainerakoen ondorengoa da.
Sarrerako atea, gotikoa, arku zorrotzekoa da, eta bere arkiboltak, giltzarrian krismoia dutenak, inposta-kapiteletan bermatuta daude, Kristoren Haurtzaroko erliebe historiatuekin apainduta (Bisitazioa, Jaiotza eta Deikundea).
Erretaula nagusia platereskoa da (XVI. mendekoa), eta sotobankoa, bankua, bi solairuko bost kale eta atikoa ditu. Bankuan, Ebanjelarien erliebeak nabarmentzen dira, bakoitzak bere idazmahaian idazle gisa irudikatzen dituenak. Lehenengo solairuan, Santosen hainbat irudi daude, titularraren irudiarekin batera dauden horma-hobietan, erdiko kalean. Bigarren solairuan, Deikundearen, Inuzenteen Sarraskiaren eta Natibitatearen eszenak dituzten erliebeak daude, eta, teilatupean, fardel biribileko Kalbarioa ageri da, Aita Betierekoaren irudiarekin amaitzen den frontoian.
Epistolaren aldeko kaperan erretaula txiki bat dago, tailuzkoa, San Joan Bataiatzailearen Kondairaren erliebeekin apaindua, eta ebanjeliokoan beste bat, Birjinari eta Haurrari eskainia, estilo erromanistan, San Pedro eta San Pauloren artean, Deikundearen, Egiptorako ihesaren eta Esponsalesen eszenak erliebean dituela, bankuan.

## Erreferentziak

* Nafarroako Entziklopedia Handia | LEGARDA. (Noiz kontsultatua: 2022-12-28).
* «LEGARDA - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2022-12-29).

## Ikus, gainera

* Legarda
* Izarbeibar
* Izarbeibar-Novenera

## Kanpo estekak

* Datuak: Q115922793
# Jasokundeko Andre Mariaren eliza (Baliarrain)

Jasokundeko Andre Mariaren eliza Gipuzkoako Baliarrain udalerrian dagoen eliza bat da.

## Kokalekua

Herrigunean dago.

## Eraikina

Fatxada nagusian bikoizturiko bi leiho pare daude. Bi hauetariko baten giltzarrian J.H.S. (Jesus Homo Salvator) anagrama idatzirik dago. Besteko ikurrak berriz, Gurutzetik jaitsierari dagozkio. Leiho hauek sarrera-ate xume bati ematen diote leku. Dobela ederreko arku zorrozpean zabaltzen da. Atzeko fatxadan ere leiho bikoiztuak ditugu, nahiz eta hemen bakarrak erakusten duen dekoraziorik. Absidearen ondoan, fatxada berean, ganga baten abiaguneak ikusten dira, ustez gaur egun esistitzen ez den alboko kapera baten estalgarri izan zitekeena. Jasokundeko Andra Mariaren Parroki-Elizak baditu gainera barnekaldean tailaturiko hainbat ganga-giltzarri, XVIII. mendeko bataiarria eta abar.
Eliza parean, bidean beste aldean, apaizetxea lekutzen da, arduraz egindako eraikuntza; herri honetan dagoen Lopetedi baserriarekin badu nolabaiteko antzekotasunik.

## Kanpo estekak

* Datuak: Q31188943
# Jasokundeko Andre Mariaren eliza (Itzaltzu)

Jasokundeko Andre Mariaren eliza Zaraitzu ibaxako Itzaltzu udalerrian XVI. mendeko kristiau eliza bat da, gotiko estiloan.

## Eraikina

Parrokia XVI. mendean eraiki zen. Nabe bakarreko oinplanoa du, tertzeletedun gangez estalia, gurutzadura itxurako alboko kaperak, burualde zuzena eta dorrea oinaldean. Alboko erretaula barroko batean, zaharberritutako birjinaren tailu gotiko bat dago.

## Erreferentziak

* Nafarroako Entziklopedia Handia | ITZALTZU. (Noiz kontsultatua: 2021-12-16).

## Ikus, gainera

* Itzaltzu
* Zaraitzu

## Kanpo estekak

* Datuak: Q110725747
# Jasokundeko Andre Mariaren eliza (Ledea)

Jasokundeko Andre Mariaren eliza Ledea udalerrian XVIII. mendeko kristiau eliza bat da.

## Eraikina

Eliza honek hiru habearte ditu, lau pilare karratu eta burualde zuzena, ertz-gangaz eta gurutzaduraren gaineko kupulaz estalia. Elizaren gaur egungo egitura XVIII. mendeko eraberritze baten ondorio da, Erdi Aroko eliza batetik abiatuta. Eliza horren aztarna gotikoak geratzen dira koruan -arku fajoi zorrotz bat dorrearen azpian eta ate zorrotz bat- eta kanpoaldean, non portada erromaniko bat dagoen, lekuz aldatuta. Azkenik, XIX. mendean, alboetako habearteak oinaldera handitu ziren zati berri batekin, eta arkupea eraiki zen.
Elizako altzarien pieza aipagarria erretaula nagusi barrokoa da, XVIII. mendearen lehen erdikoa. Erretaula horretan, Juan Huitzi Ituren eta Juan Berroeta Zangozako maisuen 1630 inguruko aurreko erretaulako erliebe errenazentistak daude, Kristoren Haurtzaroko eta Pasioko eszenak eta apostoluen irudiak irudikatzen dituztenak. XVIII. mendeko polikromiari eusten dio. Erretaularen buruan, alabastro polikromatu gotikoko irudi bat dago, Belengo Andre Mariaren izenpean gurtzen dena.
XVIII. mendean Jesusen Bihotzaren erretaula datatzen da eta XIX. mendean Arrosarioko Ama Birjinaren eta Kristoren erretaulak, estilo neoklasikokoak. Azken erretaula horren titularra espresibismo argiko XVI. mendeko irudia da. Irudi solteak eta zilargintzako pieza batzuk gordetzen ditu. Parrokiaz gain, San Martin eta San Bartolome ermitak daude herrigunearen mugetan.

## Erreferentziak

* Nafarroako Entziklopedia Handia | LEDEA. (Noiz kontsultatua: 2021-12-16).

## Ikus, gainera

* Ledea

## Kanpo estekak

* Datuak: Q110381498